Ligemale viis miljonit tarbijat on endale soetanud pühapäeval turule paisatud Skype Web telefoni aplikatsiooni, mis laseb iPhone kasutajatel kasutada teenust 3G mobiilivõrgus, ütles Skype eile.    Enne seda aplikatsiooni said kasutajad Skype oma iPhones kasutada vaid siis, kui neil oli juurdepääs traadita internetile, kirjutab Reuters.    "Meil on praeguseks olnud miljoneid allalaadimisi,"  ütles Skype mobiililahenduste ärisuuna juht Russ Shaw. "See on tõesti positiivne."    Kolmapäeva hommikuks oli allalaadimisi olnud juba ligi viis miljonit.    Skype sai ka palju negatiivseid kommentaare peale seda, kui teatas pühapäeval, et hakkab järgmisel aastal 3G kõnede eest tasu võtma. See on suur muudatus, kuna Skype populaarsuse põhjus on suuresti selles, et kasutajate vahelised kõned on olnud tasuta, ükskõik kas need on võetud arvutist või mobiiltelefonist.    Shaw  ütles, et firma hakkab teenuse eest raha võtma, tagamaks teenuse kvaliteeti. Ta ei andnud võimalike hindade kohta midagi teada, öeldes samas, et hinnatase on konkurentsivõimeline teiste sarnaste teenustega.    "Ma ei saa eirata tõsiasja, et tarbijad (praegu) kasutavad teenuseid tasuta," sõnas Shaw.    Apple teeb uue iPhone teatavaks 7. juunil.    Delfi Majandus    NB! Kliki ka nendele artiklitele: